PLANB:ชู 3 ปัจจัยหนุนธุรกิจครึ่งปีหลังแนะนำ”ซื้อ”ราคาเป้าหมาย 6.50 บาท
PLANB ยังคงมองเห็นการฟื้นตัวต่อเนื่องไปในครึ่งปีหลังซึ่งโดยผลของฤดูกาลเป็นช่วงที่มีการใช้งบโฆษณาสูงกว่าครึ่งปีแรก โดยมี 3 ปัจจัยหนุนการฟื้นตัวสำคัญแนะนำ"ซื้อ"ราคาเป้าหมาย 6.50 บาท
8 ส.ค. 2559

บล.กสิกรไทย ระบุในบทวิเคราะห์วันนี้ (8 ส.ค.59) ว่า บริษัท แพลน บี มีเดีย จำกัด (มหาชน) หรือ PLANB รายงานกำไรไตรมาส 2/59 ที่ 111 ล้านบาท ลดลง 16% เทียบช่วงเดียวกันของปีก่อน แต่ฟื้นตัวขึ้น 83% เทียบไตรมาสก่อนหน้า กำไรข้างต้นดีกว่าที่เราคาด ที่ 85 ล้านบาท จากรายได้ที่เติบโตกว่าคาด 3%
ขณะที่ effective tax rate อยู่ที่เพียง 12% จากปกติที่ 18-22% ทั้งนี้กำไรที่ลดลงจากปีก่อนมาจากค่าใช้จ่ายที่สูงขึ้นจากการเพิ่มจำนวนสื่อโฆษณาในมือ (media capacity) ขณะที่การฟื้นตัวมาจากการใช้สื่อที่สูงขึ้นตามหน้าโฆษณา ทั้งจากสื่อโฆษณาเคลื่อนที่ (Transit) และสื่อโฆษณาดิจิตัล (Digital)
ยังคงมองเห็นการฟื้นตัวต่อเนื่องไปในครึ่งปีหลังซึ่งโดยผลของฤดูกาลเป็นช่วงที่มีการใช้งบโฆษณาสูงกว่าครึ่งปีแรก โดยมีปัจจัยหนุนการฟื้นตัวสำคัญได้แก่ 1) รายได้บางส่วนจากการเป็นตัวแทนบริหารลิขสิทธิ์ให้กับสมาคมฟุตบอลและบริษัทพรีเมียร์ลีกไทยแลนด์
2) การเริ่มกำเนินงานสื่อดิจิตัลใน BIGC ตั้งแต่ปลายไตรมาส 2/59 ซึ่งน่าจะเห็นผลเต็มที่ในไตรมาส 3/59 เป็นต้นไป และ 3) การเริ่มดำเนินงานสื่อดิจิตัลในต่างจังหวัดทั่วประเทศ (ตามสถานที่สำคัญและสี่แยกในต่างจังหวัด) โดยต้นทุนจากการขยายสื่อที่กดดันต่อการดำเนินงานชะมีผลลดน้อยลงไปจากรายได้ที่เพิ่มเข้ามา คงคำแนะนำซื้อ และราคาเหมาะสมที่ 6.50 บาท สำหรับ PLANB  